Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Návrh nepredpokladá dopad vo forme zvýšenia nárokov na verejné financie. Bude financovaný z príslušných rozpočtových kapitol bez dopadu na štátny rozpočet v roku 2009 a v rámci limitov, ktoré sú pre dotknuté kapitoly v rozpočte verejnej správy na roky 2009 až 2011 . 

2.	Vplyvy na obyvateľov, hospodárenie podnikateľskej sféry a iných právnických osôb: 
Návrh predpokladá pozitívny dopad na obyvateľov a hospodárenie podnikateľskej sféry prostredníctvom budovania spolupráce, vzájomnej dôvery a celospoločenskej zhody zainteresovaných aktérov, založenej na princípe transparentnosti. Aktérmi sú v tomto prípade jednotlivé ministerstvá, zástupcovia zamestnávateľov, zástupcovia zamestnancov a vzdelávacie inštitúcie. Návrh predpokladá pozitívny dopad na podnikateľské prostredie prostredníctvom lepšieho prepojenia medzi potrebami trhu práce a inštitúciami na všetkých úrovniach vzdelávania.

3.	Vplyvy na životné prostredie:  
Návrh nemá priamy vplyv na životné prostredie.

4.	Vplyvy na zamestnanosť:
Návrh predpokladá pozitívny dopad na zamestnanosť prostredníctvom podpory uplatnenia potrieb a požiadaviek praxe v procese vzdelávania a prostredníctvom uznávania výsledkov vzdelávania získaných v praxi. Návrh nebude mať vplyv na limit počtu zamestnancov dotknutých kapitol štátneho rozpočtu. 

5.	Vplyvy na podnikateľské prostredie:
Návrh predpokladá pozitívny dopad na podnikateľské prostredie prostredníctvom lepšieho prepojenia medzi potrebami trhu práce a inštitúciami na všetkých úrovniach vzdelávania.